# #1. LÉPÉS

MI AZ, AMI A SAJÁT ÉLETEM SZEMPONTJÁBÓL FONTOS ÉS ÉRTÉKET KÉPVISEL

Alkoss „profilt” önmagadról az alábbi kérdések alapján! Nincsenek helyes vagy helytelen, jobb vagy rosszabb válaszok!


Van-e olyan konkrét személy (akár „hős” vagy „hősnő” is) könyvekben, filmekben vagy sorozatokban (vagy akár a való életben), aki különösen nagy benyomást tesz rám és különösen fontos a számomra? Miért kedvelem (vagy akár: csodálom) őt?

Van-e bármi, ami más emberekkel kapcsolatban különösen bosszant vagy idegesít? Pontosan mi zavar ebben?

Van-e olyan tárgy saját személyes teremben, amely különösen fontos számomra? Miért olyan fontos ez a tárgy nekem? Minek kellene bekövetkeznie velem vagy a családommal ahhoz, hogy elhagyjuk a hazánkat és elmeneküljünk?

Ha el kellene menekülnöm egy másik országba és ott kellene élnem, mi hiányozna legjobban?

***Alternatív kérdés (ha valóban menekülnöm kellett):*** *Azóta, hogy elmenekültem hazámból, ki és mi hiányzik legjobban?*



**Meséld el a másik tanulónak, milyen gondolatok jutnak eszedbe ezekről a kérdésekről! A másik tanuló figyelmesen meghallgat, majd visszajelzést ad Neked, mégpedig úgy, hogy kiegészíti az alábbi mondatot:**

*Abból, amit most elmeséltél nekem, ki tudom találni,*

*hogy Neked mi a fontos és mi képvisel értéket a saját életedben. Saját szavaimmal ezt így fogalmaznám meg: Számodra fontos és értéket képvisel...*

Röviden reagálhatsz, hogy hogy érzed, megértette-e Téged a másik tanuló, és elmondhatod, saját szavaiddal hogyan fogalmaznád meg, mi a fontos és mi képvisel értéket a számodra.

Ezt követően a másik tanuló meséli el Neked, milyen válaszokat adna a kérdésekre, majd Te adsz neki visszajelzést.

# #2. LÉPÉS

AZ ÉN ÉRTÉKEIM SZEMBEN A TE ÉRTÉKEIDDEL – AVAGY HOGYAN KEZELJÜK AZ ÉRTÉKKÜLÖNBSÉGEKET?

Légy szíves, gondold át az alábbi kérdéseket és jegyezd fel a válaszaidat:

Kik azok, akiknek az életben fontos, illetve értéket képviselő dolgokról alkotott elképzelései eltérnek az én felfogásomtól? Sorolj fel néhány ilyen tapasztalatot, majd válassz ki egyet, amelyre különösen jól emlékszel!

Kivel kerültem kapcsolatba ebben a helyzetben? Mi volt a felfogásbeli különbség köztünk az életben fontos, illetve értéket képviselő dolgokkal kapcsolatban?

E találkozás során tudatosodott-e bennem, hogy számomra egy bizonyos dolog értéket képvisel? (Lehetséges, hogy ezek ugyanazok az értékek, mint amelyeket az 1. lépésben felismertem.)

Volt-e ebben a helyzetben konfliktus, megpróbáltam-e meggyőzni a másik személyt vagy a többieket a saját álláspontomról? Változott-e a saját álláspontom?

Milyen érzékeseket (akár talán testi, érzékszervi érzeteket) tapasztaltam meg ebben a helyzetben?

Hogy érzem, hogyan kezeltem a helyzetet? Mi segített? Mi segíthetett volna?

**Mesélj a csoportodban lévő társaidnak erről a helyzetről és arról, ahogyan azt megélted!**

**#3/1. LÉPÉS** > TAPASZTALATAIM MENEKÜLTEKKEL – ÉS A KÉRDÉSEIM

Gondolkodjatok el az alábbi kérdéseken és jegyzeteljetek:

Hol láttam már menekülteket vagy más migránsokat, illetőleg hol találkoztam már menekültekkel vagy más migránsokkal személyesen, vagy ha erre eddig még nem került sor, a médián vagy az interneten keresztül?

Milyen kérdések merültek fel bennem, ha erre a találkozásra/ezekre a találkozásokra gondolok? Miről szeretnék többet tudni?

Ha egy menekült vagy migráns (például az, akit láttam vagy akivel találkoztam) eljönne ide az osztályba beszélgetni, mit kérdeznék tőle?

***Alternatív kérdés az osztályban lévő menekültekhez vagy migránsokhoz:*** Hol láttam már olyan embereket, illetve hol találkoztam már olyan emberekkel, akiknek más volt a háttere vagy más országból valók voltak?

**#3/2. LÉPÉS** > AMIKOR A MENEKÜLŐNEK TÖRTÉNETESEN ARCA VAN...

A Hibáról vagy Filimonról szóló videó megtekintése után gondold át az alábbi kérdéseket és készíts jegyzeteket:

Milyen különféle érzéseket fejez ki Hiba vagy Filimon?

Milyen érzéseket váltott ki belőlem a videó, miközben néztem? Mit kívánok Hibának vagy Filimonnak?

Ha beszélgethetnék Hibával vagy Filimonnal, mit szeretnék kérdezni tőle?

Milyen gondolatok jutnak eszembe és milyen kérdések vetődnek fel bennem Hiba vagy Filimon történetével és helyzetével, illetve általában a menekültlét/migráció témakörével kapcsolatban?

**REFLEXIÓ**



**Fényképezz le egy olyan tárgyat, amely**

**olyasmit képvisel vagy szimbolizál, ami különösen értékes Számodra, és amit nem**

**akarsz elveszíteni! A képhez mellékelj egy rövid, egymondatos magyarázatot!**

**Válassz ki és írj fel egy olyan,**

**a menekültlét/migráció témakörével kapcsolatos kérdést, amelyet különösen érdekesnek találsz és amelyre szeretnél választ kapni!**